Toshkent viloyatining Bo‘stonliq tumaniga olib boruvchi avtomobil yo‘li bir qismida transport harakati cheklanadi. Toshkent shahar transport boshqarmasi xabariga ko‘ra, Bo‘stonliq tumanida sportning velosport-shosse turi bo‘yicha erkaklar va ayollar o‘rtasida O‘zbekiston chempionati musobaqasi o‘tkaziladi. Qayd etilishicha, shu munosabat bilan 28-29-30 iyun kunlari soat 08:00 dan soat 14:00 ga qadar 4P12 «Bektemir-Chirchiq-G‘azalkent-Chorbog‘» avtomobil yo‘lining 34-kilometri (Chirchiq platinadan start)dan boshlab 47-kilometrlari oralig‘ida transport vositalari harakati cheklanadi.